Sit de Karolingerzyt het em adlige Damestift z Säckinge wiiti Ländereie em Rhy entlang ghört. D Zähte (d Abgabe) für s Chloschter het mer müesse ide Gägend um Laufeburg abliifere, drum isch mit de Zyt e bedütende Märtplatz entschtande. S Chloschter het d Grafe vo Länzbrg mit em Schutz vo dene Ländereie beuftreit. Wo säb Gschlächt usgstorbe isch, hend die Ufgab d Habsburger übernoh. Erschtmals inere Urchunde isch Laufeburg underem Name Loufenberc uftaucht und zwar im Johr 1207. De Ortsname stammt vom althochdütsche Loufinberg ab, was soviel wie «Bärg am Wasserfall» bedütet.